Elin Anna Labba

Elin Anna Labba dahje Joná Gusttu Elin Ánná (r. skábmamánu 30. b. 1980, Giron, Ruoŧŧa) lea sápmelaš girječálli ja doaimmaheaddji Ruoŧa bealde. Son lea vuoitán máŋga bálkkašumiid su vuosttaš girjji Herrarna satte oss hit: om tvångsförflyttningarna i Sverige ovddas. Girji muital dan bággojohtima birra, go sápmelaččat bággejuvvojedje fárret Norggas Ruŧŧii 1920-logus.

Biografiija
Joná Gusttu Elin Ánná riegádii skábmamánu 30. b. 1980 Gironis, gos son maiddái rávásmii. De son fárrii Göteborgii lohkat journalistihka Göteborga universitehtas Journalistihka, mediaid ja kommunikašuvnna instituhtas. Juo skuvlla áigge Labba barggai doaimmaheaddjin P4 Norrbottenis, SR Sámis ja Samefolketis. Son gearggai oahpuinis jagi 2008. 

Universitehta maŋŋá son barggai váldodoaimmaheaddjin sápmelaš nuoraidbláđis Nuorat ja gulahallanhoavdan Laponiatjuottjudusas. Dánáigge son bargá prošeaktahoavdan girječálliidguovddážis Tjállegoahtes Johkamohki gielddas.

Jagi 2020 su vuosttaš girji, Herrarna satte oss hit: om tvångsförflyttningarna i Sverige almmuhuvvui. Seammá jagi dat almmuhuvvui maiddái davvisámegillii namain Hearrát dat bidje min: bággojohtimiid birra. Jagi 2021 dat almmuhuvvui dárogillii namain Herrene sendte oss hit: om tvangsflyttingen av samene.

Bálkkašumit
Jagi 2020 Labba vuittii August-bálkkašumi su ruoŧagiel girjji Herrarna satte oss hit: om tvångsförflyttningarna i Sverige ovddas. Jagi 2021 son vuittii seammá girjji ovddas maiddái Norrlándda girjjálašvuođabálkkašumi.

Girjjit
Herrarna satte oss hit: om tvångsförflyttningarna i Sverige, Norstedts 2020, ISBN 9789113101682 

Antologiijain
Du blir vad du säger: om hatspråk, yttrandefrihet och vikten av ett demokratiskt samtal, doaim. Henrik Sjöberg, Ingrid Carlberg, Jesper Bengtsson, Norstedts 2021, ISBN 9789113117881 
Inifrån Sápmi: vittnesmål från stulet land, doaim. Patricia Fjellgren ja Malin Nord, Verbal 2021, ISBN 9789189155497 

Labba girjjiid jorgalusat
Hearrát dat bidje min: bággojohtimiid birra, Norstedts, 2020, ISBN 9789113102436 (ruoŧagielas davvisámegillii jorgalan Lea Simma)
Herrene sendte oss hit: om tvangsflyttingen av samene, Pax, 2021, ISBN 9788253042480 (ruoŧagielas dárogillii jorgalan Trude Marstein)

 Gáldut 

Kategoriija:Sápmelaš doaimmaheaddjit ja journalisttat
Kategoriija:Sámi girječállit